ભુજ: કચ્છ યુનિવર્સિટીમાં મંગળવારે બનેલી શિક્ષણ જગતને કલંકિત કરતી ઘટનાથી શિક્ષણ જગતમાં રોષ વ્યાપી ગયો છે. સેનેટની ચૂંટણીમાં સ્નાતક મતદાર યાદીમાંથી નામો કપાયાનો વિરોધ કરવા આવેલી ભાજપની વિદ્યાર્થી પાંખ અખીલ ભારતીય વિદ્યાર્થી પરિષદ (એબીવીપી)ના કાર્યકરો ગુંડાગીરી પર ઉતરી આવ્યા હતા અને ચૂંટણી અધિકારી એવા કેમેસ્ટ્રી વિભાગના વડા ગિરીન બક્ષીને માર મારી કાળી શાહી જેવા પ્રવાહીથી તેમનું મોં કાળું કરી આખી યુનિવર્સિટીમાં ફેરવ્યા હતા, જેને પગલે રાજ્યભરમાં ઘેરા પ્રત્યાઘાતો પડ્યા છે.